wickkiey/tamil-wikipedia-chunked huggingface dataset:
# விகிதமுறா சார்புகளின் தொகையீடுகளின் பட்டியல்

## <math>R = \sqrt{ax^2+bx+c}</math> கொண்ட சார்புகளின் தொகையீடுகள்

(*ax*<sup>2</sup> + *bx* + *c*) என்ற கோவையை (*px* + *q*)<sup>2</sup> என சுருக்க முடியாது என எடுத்துக் கொள்ள வேண்டும்.  
: <math>\int\frac{dx}{R} = \frac{1}{\sqrt{a}}\ln\2\sqrt{a}R+2ax+b\ + C \qquad \mbox{(for }a>0\mbox{)}</math>  
: <math>\int\frac{dx}{R} = \frac{1}{\sqrt{a}}\,\operatorname{arsinh}\frac{2ax+b}{\sqrt{4ac-b^2}} + C \qquad \mbox{(for }a>0\mbox{, }4ac-b^2>0\mbox{)}</math>  
: <math>\int\frac{dx}{R} = \frac{1}{\sqrt{a}}\ln|2ax+b| + C \quad \mbox{(for }a>0\mbox{, }4ac-b^2=0\mbox{)}</math>  
: <math>\int\frac{dx}{R} = -\frac{1}{\sqrt{-a}}\arcsin\frac{2ax+b}{\sqrt{b^2-4ac}} + C \qquad \mbox{(for }a<0\mbox{, }4ac-b^2<0\mbox{, }\2ax+b\<\sqrt{b^2-4ac}\mbox{)}</math>  
: <math>\int\frac{dx}{R^3} = \frac{4ax+2b}{(4ac-b^2)R} + C</math>  
: <math>\int\frac{dx}{R^5} = \frac{4ax+2b}{3(4ac-b^2)R}\(\frac{1}{R^2}+\frac{8a}{4ac-b^2}\) + C</math>  
: <math>\int\frac{dx}{R^{2n+1}} = \frac{2}{(2n-1)(4ac-b^2)}\(\frac{2ax+b}{R^{2n-1}}+4a(n-1)\int\frac{dx}{R^{2n-1}}\) + C</math>  
: <math>\int\frac{x}{R}\;dx = \frac{R}{a}-\frac{b}{2a}\int\frac{dx}{R} + C</math>  
: <math>\int\frac{x}{R^3}\;dx = -\frac{2bx+4c}{(4ac-b^2)R} + C</math>  
: <math>\int\frac{x}{R^{2n+1}}\;dx = -\frac{1}{(2n-1)aR^{2n-1}}-\frac{b}{2a}\int\frac{dx}{R^{2n+1}} + C</math>  
: <math>\int\frac{dx}{xR}=-\frac{1}{\sqrt{c}}\ln \\frac{2\sqrt{c}R+bx+2c}{x}\ + C, ~ c > 0</math>  
: <math>\int\frac{dx}{xR}=-\frac{1}{\sqrt{c}}\operatorname{arsinh}\(\frac{bx+2c}{|x|\sqrt{4ac-b^2}}\) + C, ~ c < 0</math>  
: <math>\int\frac{dx}{xR}=\frac{1}{\sqrt{-c}}\operatorname{arcsin}\(\frac{bx+2c}{|x|\sqrt{b^2-4ac}}\) + C, ~ c < 0, b^2-4ac>0</math>  
: <math>\int\frac{dx}{xR}=-\frac{2}{bx}\(\sqrt{ax^2+bx}\) + C, ~ c = 0</math>
# விகிதமுறா சார்புகளின் தொகையீடுகளின் பட்டியல்

## <math>S = \sqrt{ax+b}</math> கொண்ட சார்புகளின் தொகையீடுகள்

: <math>\int S {dx} = \frac{2 S^{3}}{3 a} + C</math>  
: <math>\int \frac{dx}{S} = \frac{2S}{a} + C</math>  
: <math>\int \frac{dx}{x S} =
\begin{cases}
-\frac{2}{\sqrt{b}} \mathrm{arcoth}\( \frac{S}{\sqrt{b}}\) + C & \mbox{(for }b > 0, \quad a x > 0\mbox{)} \\
-\frac{2}{\sqrt{b}} \mathrm{artanh}\( \frac{S}{\sqrt{b}}\) + C & \mbox{(for }b > 0, \quad a x < 0\mbox{)} \\
\frac{2}{\sqrt{-b}} \arctan\( \frac{S}{\sqrt{-b}}\) + C & \mbox{(for }b < 0\mbox{)} \\
\end{cases}</math>  
: <math>\int\frac{S}{x}\,dx =
\begin{cases}
2 \( S - \sqrt{b}\,\mathrm{arcoth}\( \frac{S}{\sqrt{b}}\)\) + C & \mbox{(for }b > 0, \quad a x > 0\mbox{)} \\
2 \( S - \sqrt{b}\,\mathrm{artanh}\( \frac{S}{\sqrt{b}}\)\) + C & \mbox{(for }b > 0, \quad a x < 0\mbox{)} \\
2 \( S - \sqrt{-b} \arctan\( \frac{S}{\sqrt{-b}}\)\) + C & \mbox{(for }b < 0\mbox{)} \\
\end{cases}</math>  
: <math>\int \frac{x^{n}}{S} dx = \frac{2}{a (2 n + 1)} \( x^{n} S - b n \int \frac{x^{n - 1}}{S} dx\) + C</math>  
: <math>\int x^{n} S dx = \frac{2}{a (2 n + 3)} \(x^{n} S^{3} - n b \int x^{n - 1} S dx\) + C</math>  
: <math>\int \frac{1}{x^{n} S} dx = -\frac{1}{b (n - 1)} \( \frac{S}{x^{n - 1}} + \( n - \frac{3}{2}\) a \int \frac{dx}{x^{n - 1} S}\) + C</math>
# செம்மண் மடல்கள்

**செம்மண் மடல்கள்** என்பது கவிஞர் இரா. மீனாட்சியினால் எழுதப்பட்ட கட்டுரைகள் அடங்கிய நூலாகும். சர்வதேச நகரமான ஆரோவில்லிலிருந்து வெளிவரும் செய்திமடலின் ஆசிரியரான இவர், தமது ஆசிரியர் பக்கக் கடிதங்களைத் தொகுத்து செம்மண் மடல்கள் என்ற தலைப்பில் நூலாக்கியுள்ளார். புதுச்சேரி கபிலன் பதிப்பகம் இந்நூலை வெளியிட்டுள்ளது.
# செம்மண் மடல்கள்

## நூல் அறிமுகம்

இந்நூல் 129 தலைப்புகளில் சுமார் 15 ஆண்டுகால வரலாற்றைப் பதிவு செய்யும் விதமாக அமைந்துள்ளது. கூடவே, உரிய புகைப்படங்களும் இணைக்கப் பெற்றுள்ளன.
தமிழக அரசு தமிழ் வளர்ச்சித் துறையின் சிறந்த நூல் விருதை இந்நூல் பெற்றுள்ளது.
# செம்மண் மடல்கள்

## வெளியிணைப்புகள்

தினமணி மதிப்புரை
# அந்தோனி (எழுத்தாளர்)

**அந்தோனி** என்பவர் தூத்துக்குடியை அடுத்த புன்னைக்காயல் என்னும் ஊரில் 16ஆம் நூற்றாண்டின் இறுதியில் *சந்தந்தோனியார் அம்மானை* என்னும் தமிழ்ச் சிற்றிலக்கியத்தை உருவாக்கிய புலவர் ஆவார்.
# அந்தோனி (எழுத்தாளர்)

## என்றீக்கே என்றீக்கசு என்பவரோடு தொடர்பு

புலவர் அந்தோனி தமிழகத்தில் தமிழ்ப்பணியும் இறைபணியும் ஆற்றிய என்றீக்கே என்றீக்கசோடு (1520-1600) தொடர்பு கொண்டிருந்தார். என்றீக்கசு பாதிரியார் தாம் எழுதிய "அடியார் வரலாறு" (*Flos Sanctorum*) என்னும் நூலில் புனித அந்தோனியாரின் வரலாற்றை "சுத்தவாளர் அந்தோனி" என்னும் தலைப்பில் பதிவு செய்திருந்தார்.  
என்றீக்கசின் வேண்டுகோளுக்கு இணங்க புலவர் அந்தோனி புனித அந்தோனியாரின் வரலாற்றை அம்மானை வடிவத்தில் "சந்தந்தந்தோனியார் அம்மானை" என்ற பெயரில் 1586-1600 காலகட்டத்தில் ஆக்கினார் என்று தெரிகிறது.
# அந்தோனி (எழுத்தாளர்)

## சந்தந்தோனியார் அம்மானை

புலவர் அந்தோனி பாடிய இந்த அம்மானை தமிழ்ச் சிற்றிலக்கிய வகையைச் சார்ந்தது. "சந்தந்தோனியார்" என்னும் பெயர் "சந்த்+அந்தோனியார்" என்னும் இருசொற்களின் தொகுப்பாகும். "சந்த்" என்னும் சொல் "sanctus" என்னும் இலத்தீன் மூலத்திலிருந்து போர்த்துகீசிய மொழிவடிவம் பெற்றது. அதற்கு "புனித, புனிதர்" (*saint, holy*) என்பது பொருள்.  
சந்தந்தோனியார் அம்மானை பிற்காலத்தில் புனித பதுவை அந்தோனியார் அம்மானை என்னும் பெயர் பெற்றது. நூலின் முதற்பதிப்பு 1892ஆம் ஆண்டு திரிகோணமலை அ.இன்னாசித்தம்பி என்பவரால் யாழ்ப்பாணம் அச்சுவேலி பதிப்பத்தால் வெளியிடப்பட்டுள்ளது. அதன்பின் பல பதிப்புகளைக் கடந்து 1992ஆம் ஆண்டு ஆ.பி அந்தோனி இராசு என்பவரால் திருச்சிராப்பள்ளியில் முதற்பதிப்பின் நூற்றாண்டு விழாப்பதிப்பாக வெளிவந்துள்ளது.
# அந்தோனி (எழுத்தாளர்)

## நூலின் உள்ளடக்கம்

இந்த அம்மானையில் அந்தோனியார் பிறப்புமுதல் அவர் செய்த அற்புதங்கள், அவர் 1231ஆம் ஆண்டு சூன் 13ஆம் நாள் இறையடி சேர்தல், உடனிருந்த குருக்கள் அவரது உடலை பதுவை நகரில் அடக்கம் செய்தல் ஆகிய அனைத்து வரலாற்றையும் புலவர் பாடியுள்ளார்.
# அந்தோனி (எழுத்தாளர்)

## கோவேறு கழுதை நற்கருணையை வணங்கிய கதை

கிறித்தவ மறை உண்மையானதாக இருந்தால் கிறித்தவர்கள் போற்றும் நற்கருணையைத் தனது கோவேறு கழுதை வணங்குமாறு செய்ய வேண்டும் என்று தீயவர் ஒருவர் சபதம் செய்தார். அந்தோனியார் நற்கருணைய்டன் வர கழுதை தன்முன் போடப்பட்ட புல்லையும் தண்ணீரையும் பாராமல் நற்கருணையை நோக்கி ஒடி மண்டியிட்டு வணங்கியதாம். இதனைக் கவிஞர்:
<blockquote>"பாவப் பதிதன் பகர்ந்த உரைப்படி  
: கோவக் கழுதைதனைக் கூடியபேர்கள் முன்னே  
மூன்று நாள்கட்டி முதிய பசியெழுப்பி  
:ஈண்டு சபையில் எதிர்கொண்டு போகலுற்றான்  
புல்லுச் சுமையொருவன் புனலொருவன் கொண்டுவர  
:எல்லாரும் வேசரிமுன் இட்டார் புல்தண்ணீரை  
புல்லும் அருந்தாமல் புனலையும் கண்பாராமல்  
:நல்லோன் கரத்திருக்கும் நற்கருணையைப் பார்த்து  
முட்டிட்டு வேசரிதான் முந்தும் தலைகுனிந்து  
:இட்டம் புரிந்தவகை எல்லாரும் கண்டார்கள்." </blockquote>
என்று பாடுகிறார்.
# சங்கரசோழன் உலா

**சங்கரசோழன் உலா** செந்தமிழ் என்னும் மாத இதழில் 16ஆம் தொகுதியில் வெளிவந்தது. இந்த நூல் மூவருலா பாடிய ஒட்டக்கூத்தரின் உலாக்களில் ஒன்றாகிய விக்கிரம சோழன் உலாவில் கூறப்பட்டுள்ள சோழர் பரம்பரை வரிசையை அப்படியே காட்டிக்கொண்டு தொடர்கிறது. நூல் தோன்றிய காலம் 13 ஆம் நூற்றாண்டு.  
சங்கரன் தந்தை சங்கமன். இவனுக்கு மூன்று பிள்ளைகள். முதல் மகன் நல்லமன். இவனை எதிரிலி பெருமாள் என்றும் கூறுவர். இவன் இரண்டாம் இராசாதிராசன் ஆகலாம் என்பது மு. அருணாசலம் கருத்து. இரண்டாவது மகன் குமாரமகீதரன். இவனைக் குமார குலோத்துங்கன் என்பர். வரலாற்றுப் பார்வையில் இவன் குலோத்துங்கன்-3. மூன்றாவது மகன் இந்த உலாநூலின் பாட்டுடைத் தலைவன்.  
இந்த உலாவைப் பாடிய ஆசிரியர் சங்கரசோழனின் தோழர்.  
இந்த உலா மற்ற உலா நூல்களைப் போலவே பாட்டுடைத் தலைவனின் பாரம்பரியத்தை முதலில் சொல்லி, அவன் உலாவருதலைக் குறிப்பிடுகிறது. உலாவின்போது பேதை முதலான ஏழு பருவப் பெண்கள் கண்டு காமுறுதலைத் சொல்லுகிறது. மடந்தை பருவம் பற்றிக் கூறும்போது தலைவனின் தசாங்கம் கூறப்படுகிறது. இந்தப் பருவத்துப் பெண்கள் அம்மானை ஆடுகின்றனர்.
# சங்கரசோழன் உலா

## காண்க

- மூவருலா
# சங்கரசோழன் உலா

## கருவிநூல்

- மு. அருணாசலம், தமிழ் இலக்கிய வரலாறு, பதின்மூன்றாம் நூற்றாண்டு, பதிப்பு ஆண்டு 2005
# அந்தோனிக்குட்டி அண்ணாவியார்

**அந்தோனிக்குட்டி அண்ணாவியார்** என்பவர் 18ஆம் நூற்றாண்டைச் சேர்ந்த ஒரு தமிழ்க் கிறித்தவக் கவிஞர் ஆவார். இவர் பிறந்த இடம் தூத்துக்குடி என்றும் மணப்பாடு என்ற கடலோர கிராமத்தை பூர்வீகமாகக் கொண்டவர்.
# அந்தோனிக்குட்டி அண்ணாவியார்

## இயற்றிய நூல்கள்

அந்தோனிக்குட்டி அண்ணாவியார் இயற்றிய நூல்கள் கீழ்வருவன:
- பேரின்பக் காதல்
- பாலத்தியானம்
- பச்சாத்தாபம்
- தன்மேற்சுமத்தல்
- ஆபத்து பத்து
- ஆசைப்பத்து
- ஆராதனைப் பிரகாசம்
- அருள்வாசகம்
- ஞானத் திருப்புகழ்
- திருப்புகழ்
- ஆனந்த மஞ்சரி
- அன்னையின் பிரலாப வண்ணம்
- இயேசுநாதர்சுவாமி பாடுகள்மேல் பரணி
- தேவமாதாவின் பேரில் கொச்சகக் கலிப்பா
- இயேசுநாதர் பேரில் கொச்சகக் கலிப்பா
என்பன.
# அந்தோனிக்குட்டி அண்ணாவியார்

## கவிதையில் வாழ்க்கையின் பிரதிபலிப்பு

அண்ணாவியாரின் வாழ்க்கை தொடக்கத்தில் நெறிபிறழ்ந்து இருந்தது என்பதையும் ஓர் அற்புத நிகழ்ச்சியால் மனமாற்றம் பெற்று இறைநெறியைச் சார்ந்து அருட்பாடல்கள் பலவற்றைப் புனைந்தார் என்பதையும் ஒரு பாடல்வழி அறிய முடிகிறது:
<blockquote>
"தரத்தயை செய்வாய் - தரத்தயை செய்வாய் தரத்தயை செய்வாய்  
இரக்கமுள்ள மாதாவே - இராசகுலக் கன்னிகையே  
எங்கள் பேரிலுள்ள - அன்பினால் உமது  
செங்கைமேவுதிரு - மைந்தனாரை  
ஞான சொரூபியான நல்ல மகவைப் பாவ  
ஈனன் தொட வெண்ணாதென்று எண்ணுகிறீரோ தாயே  
ஏனை உயிரும் காக்கும் ஞானக்குழந்தை நல்  
இரக்கப் புனலில் நன்றாய்க் குளித்து முழுகிப் பாவ  
அழுக்கைத் துடைத்து மகா ஒழுக்கத்துடனே வந்தேன்"
</blockquote>
# சகலாகம சாரம்

சகலாகம சாரம் என்னும் நூல் 15ஆம் நூற்றாண்டில் தோன்றியது. ஆசிரியர் களந்தையார் என்று போற்றப்பட்ட தி௫க்கயிலாய பரம்பரை வேளாக்குறிச்சி ஆதீன சீடர் களந்தை ஞானப்பிரகாசர். இவர் மறைஞான சம்பந்தரின் குரவர். நூல் குறட்பாக்களால் ஆனது. மேற்கோள் பாடல்களாகச் சில பாடல்கள் மட்டும் கிடைத்துள்ளன.  
சகலாகம சார சங்கிமம் என்னும் வடமொழியில் அச்சிடப்பட்டு வெளிவந்துள்ளது. ஆகம சாரத்தைச் சிவபெருமான் பார்வதிக்குச் சொன்ன செய்திகள் அதில் கூறப்பட்டுள்ளன. தமிழ்நூல் சகலாகம சாரம் வடமொழி நூல் சகலாகம சார சங்கிரமத்தின் மொழிபெயர்ப்பு ஆகலாம்.
# சகலாகம சாரம்

## கருவிநூல்

- மு. அருணாசலம், தமிழ் இலக்கிய வரலாறு, பதினைந்தாம் நூற்றாண்டு, 2005
# சங்கரவிலாசம்

**சங்கரவிலாசம்** என்னும் நூல் சிதம்பரநாத கவி என்பவரால் எழுதப்பட்டது. சிதம்பரநாத கவியைச் சிதம்பரநாத பூபதி என்றும் கூறுவர். இவரது ஆசிரியர் நிரம்ப அழகிய தேசிகர். இந்த்த் தேசிகரின் ஆசாரியர் கமலை ஞானப்பிரகாசர். சிதம்பரநாத கவி தென்பாண்டி நாட்டுக்குச் சென்று ஈசான தேவரின் மாணவரானார், ஈசான தேசிகரின் மாணாக்கர் இருவர். ஒருவர் பிரமோத்தர காண்டம் பாடிய பாண்டிய அரசர் வரதுங்கராம பாண்டியர். மற்றொருவர் இந்த நூலின் ஆசிரியர். வரதுங்க பாண்டியரின் தூண்டுதலால் இந்த நூல் பாடப்பட்டது.  
நூல் தோன்றிய காலம் 1575-1600.  
புராண நூல்களை வடநூலார் விலாசம் என்றும் கூறுவர். சங்கரவிலாசத்தில் கூறப்படுவது சிவபெருமானாகிய சங்கரனின் புராணம்.  
இந்த நூல் பாயிரம், பதிகம் என்னும் பகுதிகளோடு 23 அத்தியாயம் கொண்டது. பாடல் தொகை 1437. இந்த நூல் மூன்று பகுதிகளாக அமைந்துள்ளது. முதல் பகுதி சிவனைப் பற்றிக் கூறும் புராணம். இரண்டாம் பகுதி திருநீறு முதலான சிவ சின்னங்களின் பெருமையைக் கூறுகிறது. மூன்றாம் பகிதி சிவ தலங்களின் பெருமையைக் கூறுகிறது.
;நூல் சொல்லும் செய்திகளில் சில
- கோதம கோதம முனிவன் கங்கையே கோதாவரி
- பிருகு முனிவர் விட்டுணுவைச் சபித்தார். விட்டுணு சிவனை வழிபட்டுக் காமனைப் பெற்றார்.
- ததீசி முனிவன் பிரமசரிதத்தையும், கோதமன் இல்லறத்தையும், குறுமுனிவன் என்னும் அகத்தியன் வானப்பிரதத்தையும், துருவசன் சந்நியாசத்தையும் கடைப்பிடித்துச் சிறப்பு எய்தினர்.
;இந்த நூலின் பாடல்களில் ஒன்று
:கத்திகைக் கருமென் கூந்தல் கன்னிய ரிடத்தில் ஆர்வம்
:வைத்துமும் மலத்தின் ஆழ்ந்து மருளுறாது எளியேற்கு இன்ப
:முத்தியை வழங்கும் சைவ முனிவரன் கமலை வாழும்
:சத்திய ஞானி செம்பொன் சரணினைத் தலைமேல் கொள்வாம்.
# சங்கரவிலாசம்

## கருவிநூல்

- மு. அருணாசலம், தமிழ் இலக்கிய வரலாறு, பதினாறாம் நூற்றாண்டு, பதிப்பு 2005
# திருக்குறள் பாயிரம்

**திருக்குறள் பாயிரம்** என்று கூறப்படுவது, திருக்குறளிலுள்ள 133 அதிகாரங்களில் முதல் நான்கு அதிகாரங்கள். கடவுள் வாழ்த்து, வான்சிறப்பு, நீத்தார் பெருமை, அறன் வலியுறுத்தல் என்று முறையே அவற்றிற்கு அதிகாரப் பெயர்கள் சூட்டப்பட்டுள்ளன.  
திருக்குறள் கடவுள் என்னும் சொல்லை எங்கும் கையாளவில்லை. எனவே இச்சொல்லோடு பெயர் சூட்டுதல் தகாது எனக் கருதும் அறிஞர்கள் முதல் 10 குறள்களில் பயின்றுவரும் ‘இறை’. ‘வணங்குதல்’ என்னும் சொற்களைக் கொண்டு ‘**இறைவணக்கம்**’ எனப் பெயர் சூட்டியுள்ளனர்.  
அதிகாரத் தலைப்புப் பெயர்கள் திருக்குறளின் ஆசிரியரான திருவள்ளுவரால் சூட்டப்பட்டவை அன்று என்பதை திருக்குறள் பழைய உரைகள் சூட்டியுள்ள பெயர்களால் அறியலாம்.
1. மனக்கண்ணில் வரும் இறைவன், வள்ளுவர் பார்வை முதல் அதிகாரம்
1. மன்னுயிரைக் காக்கும் மழையிறைவன் இரண்டாவது அதிகாரம்.
1. தனிமனிதனை வழிநடத்தும் நீத்தார் மூன்றாவது அதிகாரம்.
1. ஒட்டுமொத்த மாந்தரை வாழச்செய்யும் அறநெறி நான்காவது அதிகாரம்
இவை நான்கும் ஆற்றொழுக்கு என்னும் அறமாகப் பாய்ந்து. வாழ்க்கை என்னும் பொருளை இன்புறச் செய்யும் என்று கூறுவது திருக்குறள்.
# சவுசவு (நகரம்)

**சவுசவு**, பிஜி நாட்டின் சகாட்ரோவ் மாகாணத்தில் உள்ள ஓர் நகரம். இது வனுவா லெவு தீவின் தெற்குக் கரையோரம் அமைந்துள்ளது. பிஜித் தீவின் மறைக்கப்பட்ட சொர்க்கம் என்ற பெயரும் இதற்கு உண்டு. . இந்த நகரத்தின் தலைவர் ராம் பிள்ளை என்னும் இந்தியத் தமிழர் ஆவார்.  
சிறப்புப் பெற்ற ரோமக் கிறித்தவப் பேராலயம் ஒன்றும் உள்ளது.
# சவுசவு (நகரம்)

## தட்பவெட்பநிலை

<div>  
</div>
# சவுசவு (நகரம்)

## பொருளாதாரம்

சவசவு சந்தனம், கொப்பரைத் தேங்காய் ஆகியன விற்கும் மையமாக செயல்பட்டது. நீர் விளையாட்டுகள் இங்கு பிரபலம் என்பதால் இத்தீவு சுற்றுலாத்தலமாக இருக்கிறது.
மகிழ்ச்சியான வாழ்க்கையைப் பெறுவதற்கான வழிகள் என்று கற்றுத்தரப்படும் பாடங்களும், கடற்கரையோரத்தில் இருக்கும் குடியிருப்புகளும் பிரபலம். அரிதான பறவைகளையும் இங்கு காணலாம். இங்கு ஏற்படும் நீர்ச்சுழற்சி மின்சாரம் உற்பத்தி செய்யப்பயன்படும் என்கின்றனர். பூர்விகக் குடியினர் மட்டுமின்றி, குறிப்பிடத்தக்க அளவில், அமெரிக்கர்களும், ஆஸ்திரேலியர்களும் வாழ்கின்றனர்.
# த. மு. சபாரத்தினம்

**தம்பையா முதலியார் சபாரத்தினம்** (*Thambaiyah Mudaliyar Sabaratnam*, 16 சனவரி 1895 - 23 சனவரி 1966) இலங்கைத் தமிழ் அரசியல்வாதியும், வழக்கறிஞரும் ஆவார். இவர் இலங்கை சட்டவாக்கப் பேரவை உறுப்பினராக 1924 முதல் 1931 வரை வட மாகாணத்தின் கிழக்குப் பகுதியைப் பிரதிநிதித்துவப்படுத்தினார்.
# த. மு. சபாரத்தினம்

## வாழ்க்கைச் சுருக்கம்

ரி. எம். சபாரத்தினம் கொழும்பு ரோயல் கல்லூரியில் கல்வி கற்று, பின்னர் சட்டக் கல்வியை கொழும்பு சட்டக் கல்லூரியில் முடித்து இலங்கை உச்ச நீதிமன்றத்தில் வழக்கறிஞராகப் பணியாற்றினார். வாலாம்பிகை அழகம்மா என்பாரைத் திருமணம் புரிந்தார். இவர்களுக்கு ராசக்கோன் புலேந்திரா, சகுந்தலா நல்லையா என்ற இரு பிள்ளைகள்.
# த. மு. சபாரத்தினம்

## அரசியல் வாழ்க்கை

1924 தேர்தலில் இலங்கை சட்டவாக்கப் பேரவையின் உறுப்பினராக வட மாகாணத்தின் கிழக்குப் பகுதிக்கு போட்டியின்றித் தேர்ந்தெடுக்கப்பட்டார். இப்பதவியை அவர் 1931 ஆம் ஆண்டு வரை வகித்து வந்தார். பின்னர் 1947 நாடாளுமன்றத் தேர்தல், மற்றும் 1952 தேர்தல்களில் அகில இலங்கைத் தமிழ் காங்கிரஸ் கட்சியின் சார்பில் வவுனியா தேர்தல் தொகுதியில் போட்டியிட்டுத் தோல்வியடைந்தார்.  
**டி. எம். சபாரத்தினத்தின் தேர்தல் வரலாறு**  
| 1924 சட்டவாக்கப் பேரவை | வட மாகாணம் கிழக்கு | align=- | **தெரிவு** |
| --- | --- | --- | --- |
| 1947 நாடாளுமன்றம் பின்னர் வற்றாப்பளை அம்மன் கோவில் அறங்காவல் தலைவராகவும் சேவையாற்றினார். |  |  |  |
# சுவா (பிஜி)

**சுவா** பிஜி நாட்டின் தலைநகரமும் நசினுவிற்குப்பிறகு அந்நாட்டின் இரண்டாவது பெரிய நகரமும் ஆகும். இது விட்டி லெவு தீவின் தென்கிழக்குக் கரையில் அமைந்துள்ளது.  
2007 ஆம் ஆண்டின் கணக்கெடுப்பின்படி சுவாவின் மக்கள்தொகை 85,691. சுவாவின் புறநகர்ப்பகுதிகளை உள்ளிட்ட சுவா பெருநகர்ப் பகுதி, லாமி, நசினு மற்றும் நவுசோரி ஆகிய பகுதிகளின் மொத்த மக்கள்தொகை 330,000. இது பிஜி நாட்டின் மொத்த மக்கள்தொகையில் மூன்றில் ஒரு பங்காகும். லாமியை விடுத்து இந்தப்பெருநகர் வளாகம் சுவா-நவுசோரி நடைக்கூடம் எனப்படுகின்றது.  
1877 ஆம் ஆண்டில் லோமாவிட்டி மாகாணத்தின் லெவுகாவில் இருந்து சுவாவை பிஜியின் தலைநகராக மாற்ற முடிவு செய்யப்பட்டது. காலனியின் நிர்வாகம் 1882 இல் லெவுகாவிலிருந்து சுவாவிற்கு மாற்றப்பட்டது. 2007 மக்கள் தொகை கணக்கெடுப்பின்படி, சுவா நகரத்தின் மொத்த மக்கள தொகை 85,691 ஆகும். 2007 ஆம் ஆண்டில் மக்கள் தொகை கணக்கெடுப்பின்படி சுயாதீன புறநகர்ப் பகுதிகள் உட்பட, கிரேட்டர் சுவா நகர்ப்புறத்தின் மக்கள் தொகை 172,399 ஆகும். அதே ஆண்டில் அக்டோபரில் சுவா நகரமாக அறிவிக்கப்பட்டது. பின்னர் தமாவ மற்றும் கன்னிங்ஹாம் இணைக்கப்பட்டு நகரத்துடன் சேர்ந்து அவை கிரேட்டர் சுவா பகுதி எனப்படும் பெருநகரப் பகுதியை உருவாக்குகின்றன. தென் பசிபிக் போட்டிகள் மூன்றாவது முறையாக 2003 ஆம் ஆண்டில் இந்தகரத்தில் நடைபெற்றது.
# சுவா (பிஜி)

## நிலவியல்

சுவா பிஜியின் தலைநகரம் மற்றும் தீபகற்பத்தில் கட்டப்பட்ட துறைமுக நகரமாகும். நவீன கட்டிடங்கள் மற்றும் பாரம்பரிய காலனித்துவ கட்டிடக்கலையின் கலவையின் பிரதிபலிப்புகள் இங்கு தென்படுகின்றன. இந்த நகரம் விடி லெவுவின் தென்கிழக்கு மூலையில் உள்ள லாக்கலா விரிகுடாவிற்கும், சுவா துறைமுகத்திற்கும் இடையில் ஒரு மலைப்பாங்கான தீபகற்பத்தில் அமைந்துள்ளது. சுவா பிஜியின் முக்கிய துறைமுக நகரம் மற்றும் வணிக, அரசியல் மையமாகும். சுவா ஏறத்தாழ கடலால் சூழப்பட்டு தீபகற்பத்தில் அமைந்திருந்தாலும் சுவாவிற்கு அருகிலுள்ள கடற்கரை பசிபிக் துறைமுகத்தில் 40 கிலோமீட்டர் (25 மைல்) தொலைவில் அமைந்துள்ளது. நகரத்தின் பழைய நாடாளுமன்ற கட்டிடங்கள் உட்பட, குறிப்பிடத்தக்க பகுதிகள் மீட்டெடுக்கப்பட்ட சதுப்புநில சதுப்பு நிலத்தில் கட்டப்பட்டுள்ளன.
# சுவா (பிஜி)

## காலநிலை

சுவா கோப்பன் காலநிலை வகைப்பாட்டின் கீழ் அயனமண்டல மழைக்காடு காலநிலையை கொண்டுள்ளது. சுவாவின் சராசரி ஆண்டு மழைவீழ்ச்சி 3,000 மிமீ (118.11 அங்குல) ஆகும். சுவாவின் வறண்ட மாதமான சூலையில் சராசரியாக 125 மிமீ (4.92 அங்குலம்) மழைவீழ்ச்சி பதிவாகின்றது. எவ்வாறாயினும் ஆண்டின் 12 மாதங்களிலும் கணிசமான அளவிலான மழைவீழ்ச்சியை பெறுகின்றது. அயனமண்டல மழைக்காடு காலநிலையை கொண்ட ஏனைய நகரங்களைப் போலவே ஆண்டு முழுவதுமான வெப்பநிலை ஒப்பீட்டளவில் நிலையானது. சராசரியாக அதிகபட்ச வெப்பநிலை சுமார் 28&nbsp;°C (82&nbsp;°F) ஆகவும், குறைந்தபட்ச சுமார் வெப்பநிலை 22&nbsp;°C (72&nbsp;°F) ஆகவும் காணப்படும். நவம்பர் முதல் மே வரை அதிக மழைப்பொழிவுடனும், ஜூன் முதல் அக்டோபர் வரை சற்று குளிரான மாதங்கள் கணிசமாக வறண்டு காணப்படுகின்றன.
# சுவா (பிஜி)

## கலாச்சாரம்

சுவா பன்முக கலாச்சார நகரமாகும். சுவாவின் மக்கள்தொகையில் பூர்வீக பிஜியர்கள் மற்றும் இந்தோ பிஜியர்கள் என்ற இரண்டு முக்கிய இனக்குழுக்கள் பெரும்பகுதியை ஆக்குகின்றனர். இந்நகர் ரோட்டுமன்ஸ், லாவன்ஸ், ரம்பியன்ஸ், காகசியர்கள் ஆகிய சிறுபான்மை இன மக்களைக் கொண்டுள்ளது. இங்கு பொதுவான மொழியாக ஆங்கிலமும், பிஜியன், இந்துஸ்தானி ஆகிய மொழிகளும் அந்தந்த சமூகங்களால் அவரவர் மொழிகளும் பேசப்படுகின்றன.
# காலித் மசால்

**காலித் மசால்**, ( **, <small>Levantine Arabic:</small> , also transcribed *Khaled Mashaal*, *Khaled Meshaal* and *Khalid Mish'al*; born 28 May 1956) என்பவர் பாலஸ்தீன விடுதலை இயக்கமான ஹமாஸ் அமைப்பின் முக்கியத் தலைவராவார். 2004ல் அப்துல் அஜீஸ் அல்-ரான்திசியின் படுகொலைக்குப் பின் ஹமாஸ் இயக்கத்தை தலைமையேற்று நடத்தினார்.. சிரியாவில் உள்ள ஹமாசின் அரசியல் அலுவலகத்திற்கும் இவரே தலைவராக உள்ளார்.  
2010ல் பிரித்தானிய பத்திரிக்கையான நியூ ஸ்டேட்ஸ்மேன் காலித் மசாலை 'உலகின் செல்வாக்கு மிக்க 50 நபர்கள்' பட்டியலில் இவரை 18வது நபராக அறிவித்தது.. ஹமாஸ் இயக்கத்தின் 25வது வருட தொடக்க நிகழ்வுகளை ஒட்டி 45வருடத்திற்குப் பின் மீண்டும் பாலஸ்தீனத்திற்கு வந்துள்ளார்.  
ஹமாஸால் போர்க்கைதியாக பிடிக்கப்பட்ட இசுரேல் இராணுவ வீரர் கிலாத் சலீத் என்பவருக்கு பகரமாக பாலஸ்தீன கைதிகள் 1000 பேரை விடுவிக்க நடைபெற்ற பேச்சுவார்த்தையில் முக்கிய நபராக அறியப்பட்டார்.
# உலகின் நாட்டார் கட்டிடக்கலைக்கான கலைக்களஞ்சியம்

**உலகின் நாட்டார் கட்டிடக்கலைக்கான கலைக்களஞ்சியம்** (Encyclopedia of Vernacular Architecture of the World) என்பது உலகம் முழுதும் பரவிக் காணப்படும் நாட்டார் கட்டிடக்கலை தொடர்பான ஒரு கலைக்களஞ்சியம். ஆங்கில மொழியில் எழுதப்பட்டு, 1997 ஆம் ஆண்டு வெளியிடப்பட்ட இந்த நூலை, தாங்கு வளர்ச்சிக்கான ஆக்சுபோர்டு நிறுவனம், ஆக்சுபோர்டு புரூக்சுப் பல்கலைக்கழகம் ஆகியவற்றில் பணிபுரிந்த பால் ஆலிவர் தொகுத்தார். இந்நூல் முதலில் கேம்பிரிட்சுப் பல்கலைக்கழகப் பதிப்பகத்தினால் 2500 பக்கங்கள் கொண்ட மூன்று தொகுதிகளாக வெளியிடப்பட்டது. நாட்டார் கட்டிடக்கலை குறித்த ஆய்வில் ஒரு மைல்கல்லாக இக் கலைக்களஞ்சியம் விளங்குகிறது.  
ஆயிரத்துக்கு மேற்பட்ட பண்பாடுகளைச் சேர்ந்த மக்கள் உருவாக்கி வாழ்ந்துவரும் இவ்வாறான கட்டிடங்களின் பல்வகைமையைக் காட்டும் வகையில் வெளியான முதல் நூல் என்னும் பெருமை இதற்கு உண்டு. இதன் முதல் தொகுதி நாட்டார் கட்டிடக்கலைக்கு அடிப்படையாகவுள்ள கோட்பாடுகள், கொள்கைகள், மெய்யியல் என்பன குறித்து ஆராய்கிறது. இரண்டாம், மூன்றாம் தொகுதிகள் குறிப்பிட்ட பண்பாட்டு, சமூகப் பின்னணிகளில் மேற்படி கோட்பாடு முதலியவற்றைப் பொருத்தி விளக்குகின்றன.  
80 நாடுகளைச் சேர்ந்த 750க்கு மேற்பட்டவர்கள் இந்நூலுக்குக் கட்டுரைகளை வழங்கியுள்ளனர். 1700க்கு மேற்பட்ட புகைப்படங்கள், 1000க்கு மேற்பட்ட வரை படங்கள், 80 நிலப்படங்கள் என்பவை இந்த நூலில் அடங்கியுள்ளன. கட்டிடக்கலை, மானிடவியல் துறைகளைச் சேர்ந்த 1200 கலைச் சொற்களுக்கான விளக்கக்குறிப்புகளும் இந்தக் கலைக்களஞ்சியத்தில் சேர்க்கப்பட்டுள்ளன. குறித்த விடயம் சார்ந்த எந்த நூலிலும் இல்லாத வகையில், 9,000க்கு மேற்பட்ட உசாத்துணை நூற்பட்டியலும் கொடுக்கப்பட்டுள்ளது.  
இதன் துணை நூலாக *Atlas of Vernacular Architecture of the World* என்னும் நூலை "ரூட்லெட்ச் பதிப்பகம்" வெளியிட்டுள்ளது.
# உலகின் நாட்டார் கட்டிடக்கலைக்கான கலைக்களஞ்சியம்

## உசாத்துணைகள்

- கேம்பிரிட்ச் பல்கலைக்கழகப் பதிப்பக இணையத்தளத்தில் இந்நூலுக்கான பக்கம்
- LI813 Information Sources Wiki
# டைடல் பூங்கா, கோயம்புத்தூர்

**டைடல் பூங்கா** (*Tidel Park*) என்பது தமிழ்நாடு, கோயம்புத்தூர் நகரின் பீளமேடு பகுதியில் அமைந்துள்ள தகவல் தொழில்நுட்பப் பகுதி ஆகும். அவினாசி சாலையில் அமைந்துள்ள இந்த தொழில்நுட்பப் பூங்கா 2006-ஆம் ஆண்டில் திறக்கப்பட்டது. இது தமிழ்நாடு அரசு தொழில் வளர்ச்சிக் கழகமும் (TIDCO) தமிழ்நாடு மின்னணுவியல் கழகமும் (ELCOT) இணைந்து நிர்வகிக்கும் அமைப்பாதலால் இவ்விரு ஆங்கிலப் பெயர்களை இணைத்துச் சுருக்கமாக *டைடல் பூங்கா* எனப் பெயரிடப்பட்டுள்ளது.
# தா. சிவசிதம்பரம்

**தாமோதரம்பிள்ளை சிவசிதம்பரம்** (*Thamotharampillai Sivasithamparam*, மார்ச் 26, 1926 - நவம்பர் 9, 1992) இலங்கைத் தமிழ் அரசியல்வாதியும், நாடாளுமன்ற உறுப்பினரும் ஆவார்.
# தா. சிவசிதம்பரம்

## ஆரம்ப வாழ்க்கை

சிவசிதம்பரம் இலங்கையின் வடக்கே முல்லைத்தீவில் பிறந்தவர். இவரது தந்தை தாமோதரம்பிள்ளை முல்லைத்தீவு கிராம சேவையாளராகப் பணியாற்றியவர். திருகோணமலை இந்துக் கல்லூரியில் கல்வி கற்று பின்னர் கிராம அபிவிருத்தி அதிகாரியாகப் பணியாற்றினார்.
# தா. சிவசிதம்பரம்

## அரசியல் வாழ்க்கை

சிவசிதம்பரம் 1960 மார்ச்சு நாடாளுமன்றத் தேர்தலில் வவுனியா தேர்தல் தொகுதியில் சுயேட்சையாகப் போட்டியிட்டு வெற்றி பெற்று நாடாளுமன்றம் சென்றார். அதே ஆண்டு இடம்பெற்ற 1960 சூலை தேர்தலிலும் போட்டியிட்டு வெற்றி பெற்றார். பின்னர் அவர் அகில இலங்கைத் தமிழ்க் காங்கிரஸ் கட்சியில் இணைந்து அக்கட்சியின் சார்பில் 1965 தேர்தலில் வவுனியாவில் போட்டியிட்டு வெற்றி பெற்றார். ஆனாலும் 1970 தேர்தலில் இலங்கைத் தமிழரசுக் கட்சி வேட்பாளர் எக்ஸ். எம். செல்லத்தம்புவிடம் 273 வாக்குகளால் தோற்றார்.  
1972 ஆம் ஆண்டில் தமிழ்க் காங்கிரஸ், இலங்கைத் தமிழரசுக் கட்சி இணைந்து தமிழர் விடுதலைக் கூட்டணி என்ற பெயரில் கூட்டமைப்பு ஒன்றை அமைத்தனர். கூட்டணியின் சார்பில் சிவசிதம்பரம் வவுனியா வேட்பாளராகத் தெரிவு செய்யப்பட்டு 1977 தேர்தலில் வெற்றி பெற்று மீண்டும் நாடாளுமன்றம் சென்றார். இலங்கைத் தமிழ்ப் போராளிகளின் அழுத்தத்தாலும், தமிழ் ஈழத்துக்கு ஆதரவளிப்பதில்லை என நாடாளுமன்றத்தில் சத்தியப்பிரமாணம் எடுப்பதற்கான ஆறாம் திருத்தச் சட்டமூலத்துக்கு எதிர்ப்புத் தெரிவித்தும், கருப்பு சூலை வன்முறைகளில் சிங்கள காடையர்களினால் 3,000 தமிழ் மக்கள் கொல்லப்பட்டமைக்கு எதிர்ப்புத் தெரிவித்தும், சிவசிதம்பரம் உட்பட அனைத்து தமிழர் விடுதலைக் கூட்டணி உறுப்பினர்களும் 1983 முதல் நாடாளுமன்றத்தை ஒன்றியொதுக்கல் செய்தார்கள். மூன்று மாதங்கள் நாடாளுமன்றத்துக்குச் சமூகமளிக்காத நிலையில், 1983 அக்டோபர் 22 இல் அவர்கள் அனைவரும் நாடாளுமன்ற இருக்கைகளை இழந்தார்கள்.
# தா. சிவசிதம்பரம்

## மறைவு

1983 இனக்கலவரத்தின் பின்னர் சிவசிதம்பரம் கனடாவுக்குக் குடிபெயர்ந்தார். அங்கு அவர் 1992 நவம்பர் 9 இல் இறந்தார்.
# வேக ஈனுலை

**ஈனுலை ** (*breeder reactor*) எனப்படும் அணு உலையில் பிளவுறு பொருளை பயன்படுத்துவதைக் காட்டிலும் கூடுதலான பிளவுறு பொருட்களை உருவாக்கப்படுகின்றன. இவ்வுலைகளின் நியூத்திரன் இலாபம் மிகக் கூடியநிலையில் இருப்பதால் யுரேனியம்-238, தோரியம்-232 போன்ற தனிமங்களிலிலிருந்து பிளவுறு பொருட்களை ஈனுவதால் இவை ஈனுலைகள் எனப்படுகின்றன. மென்னீர் அணு உலைகளை விட கூடிய எரிபொருள் திறனைக் கொண்டிருந்ததால் இவை துவக்கத்தில் மேம்பட்ட தொழில்நுட்பமாக கருதப்பட்டது. 1960களில் யுரேனியம் மிகுந்த அளவில் கிடைக்கத்தொடங்கியதாலும் புதிய யுரேனியச் செறிவு முறைகள் கண்டுபியடிக்கப்பட்டமையாலும் எரிபொருட் செலவு குறையத் தொடங்கிய பிறகு இவ்வகை அணு உலைகளில் ஆர்வம் குறையத் தொடங்கியது.  
ஈனுலைகள் கொள்கையளவில் யுரேனியத்திலிருந்தோ தோரியத்திலிருந்தோ முழு ஆற்றலையும் பயன்படுத்திக் கொள்ள இயலும். இதனால் வழமையான அணு உலைகளை விட இரு மடங்களவில் எரிபொருளைச் சேமிக்க இயலும். கடலிலிருந்து பிரிக்கப்படும் யுரேனியத்தின் அளவைக் கருத்தில் கொண்டால் சூரியன் உள்ளளவும் தொடர்ந்து ஈனுலைகளை இயக்கத் தேவையான எரிபொருள் புவியில் உள்ளது. எனவே ஈனுலைகள் மூலம் பெறப்படும் ஆற்றலானது சூரிய சக்தி அல்லது காற்றுச் சக்திக்கிணையாக பேணத்தக்க புதுப்பிக்கத்தக்க ஆற்றலாக விளங்குகிறது.  
அணுக் கழிவுகளைக் குறித்த கவலைகள் 1990களில் ஏற்படலாயிற்று. இதனைத் தொடர்ந்து எரிபொருளை சேமிக்கும் ஈனுலைகளில் மீண்டும் ஆர்வம் ஏற்பட்டது. குறிப்பாக ஈனுலைகளில் எரிபொருள் சுழற்சிகளால் புளுடோனியம் போன்ற அக்டினைடுகளின் கழிவுகளைக் குறைக்கக்கூடிய வாய்ப்பு கவனத்தைக் கவர்ந்தது. ஓர் மென்னீர் அணு உலையில் பயன்படுத்தப்பட்ட அணு எரிபொருளின் கழிவுகளில் இருக்கும் நிலையற்ற யுரேனியம்சார் தனிமங்கள் அடுத்த 10,000 ஆண்டுகள் வரையிலான கதிரியக்கத்தில் முதன்மை வகிக்கும். எனவே இத்தகைய நீண்ட வாழ்நாள் கதிரியக்க கழிவுகளை இல்லாமலாக்குவது பெரும் பயனளிக்கும்.  
கருதுகோளின்படி ஓர் ஈனுலை மீண்டும் மீண்டும் எரிபொருளைப் பயன்படுத்தி அனைத்து அக்டினைடுகளையும் பயன்படுத்திக் கொள்ள முடியும்.  
ஈனுலை சுழற்சிகள் இருவகைப்படுகின்றன; இரண்டுமே அக்டினைடு கழிவுகளை குறைக்கின்றன:
- வேக ஈனுலைகளின் விரைவு நியூத்திரன்கள் அக்டினைடு கருனியைப் பிளந்து இரட்டை எண்ணிக்கையில் புரோட்டான்களையும் நியூத்திரன்களையும் உண்டாக்குகிறது.
- தோரியம் எரிபொருள் சுழற்சியில் குறைந்த எண்ணிக்கையில் கனத்த அக்டினைடுகளை உண்டாக்குகிறது. எரிபொருள் சில கலப்பட ஓரிடத்தான்களுடன் துவங்குகிறது; அதாவது உலையில் தூய U238 இருப்பதில்லை. இரண்டு வாய்ப்புகளில் எரிபொருளை பிளக்கிறது; முதலில் U233ஆகவும் பின்னர் நியூத்திரன்களை உட்கொண்டபிறகு U235ஆகவும் பிளக்கிறது.
# வேக ஈனுலை

## வேக ஈனுலை

2006 ஆண்டு நிலவரப்படி, பெரிய அளவில் இயங்கும் அனைத்து வேக ஈனுலைகளுமே நீர்மநிலை சோடியத்தால் குளிர்விக்கப்படும் **நீர்ம உலோக வேக ஈனுலைகளாக ** (LMFBR) உள்ளன. இவற்றின் வடிவமைப்பு இரண்டு வகைகளாக உள்ளன:  
- *முழுச்சுற்று* வகையில் முதன்மை குளிர்வி அணுஉலைத் தொட்டிக்கு வெளியேயுள்ள முதன்மை வெப்பமாற்றிகளில் சுற்றி வருகின்றன. (இருப்பினும் கதிரியக்கமுள்ள சோடியம்-24 குளிர்வியாக இருப்பதால் இவையும் கதிரியக்கக் கேடயத்திற்கு உள்ளேயே இருக்கும்).
- *தொட்டி* வகையில் முதன்மை வெப்பமாற்றிகளும் ஏற்றிகளும் அணுஉலைத் தொட்டிக்கு உள்ளேயே அமிழ்ந்திருக்கும்.
# வேக ஈனுலை

## இதையும் காண்க

அதிவேக ஈனுலை
# நண்டி

**நண்டி (Nadi)** பிஜித் தீவின் மூன்றாவது நகரம் ஆகும். இது விட்டி லெவு தீவின் மேற்குக் கரையோரத்தில் அமைந்துள்ளது. இங்கு பிஜியர்களும் இந்தியர்களும் வாழ்கின்றனர். கரும்பு அதிகம் பயிரிடப்படுகிறது. சுற்றுலாத்துறையால் வருமானம் அதிகம் பெறும். பிற பகுதிகளைவிட அதிகளவிலான விடுதிகளும் உணவகங்களும் இங்கு நிறைந்துள்ளன. இந்த ஊரின் பிஜிய மொழிப் பெயர் நண்டி என்பதாகும்.  
அதிகளவிலான இந்தியர்கள் இங்கு வசிப்பாதால், இந்து, இசுலாமிய சமயத்தினர் அதிகம் வாழ்கின்றனர். இங்குள்ள சிவசுப்பிரமணியர் கோயில் பிரபலமானது. இது இங்குள்ள இந்துக் கோயில்களிலேயே மிகப் பெரியது. நண்டி பன்னாட்டு வானூர்தி நிலையம் பிஜியின் பெரிய வானூர்தி நிலையம் ஆகும். அழகிய தாவரவியல் பூங்கா, கடற்கரை ஆகியன அருகில் அமைந்துள்ளன. இந்நகரின் தற்போதைய தலைவர் சாமி ஆவார்,
# நண்டி

## மேலும் பார்க்க

- நண்டி மாவட்டம்
- நண்டி பன்னாட்டு வானூர்தி நிலையம்
# கோணேஸ்வரா இந்துக்கல்லூரி

**கோணேஸ்வரா இந்துக்கல்லூரி** இலங்கையின் கிழக்கு மாகாணத்தில் திருகோணமலையில் அமைந்துள்ள ஓர் ஆண்கள் பாடசாலையாகும். இது 1897 ல் திருகோணமலையில் இருந்த சில பெரியார்களால் ஆரம்பிக்கப்பட்டது. இன்று இக்கல்லூரி 2,100 மாணவர்களையும் 90 ஆசிரியர்களையும் 15 கல்விசாரா ஊழியர்களையும் கொண்டு மாவட்டத்தின் ஒரு பெரும் கல்வி வழங்கும் களமாக விளங்குகின்றது. விளையாட்டு, சாரணியம், கலை, இலக்கியம் கலாசாரம் போன்ற பல்வேறு இணைக் கல்வி முயற்சிகளிலும் மாவட்ட மாகாண தேசிய மட்டங்களில் வெற்றிகள் பலவற்றை இக்கல்லூரி பெற்றுக் கொண்டிருக்கின்றது.
# கோணேஸ்வரா இந்துக்கல்லூரி

## பழைய மாணவர் சங்கங்கள்

2013ம் ஆண்டு திருமலை இந்துக்கல்லூரியின் பழைய மாணவர் சங்கம் தனது 75ம் ஆண்டு நிறைவினைக் கொண்டாடியது. இதன் தொடர்ச்சியாக கொழும்பு, ஐக்கிய இராச்சியம் போன்ற இடங்களில் பழைய மாணவர் சங்கத்தின் கிளைகள் அமைக்கப்பட்டன.
# கோணேஸ்வரா இந்துக்கல்லூரி

## கல்லூரிப்பண்

கோணேஸ்வரா இந்துக்கல்லூரியின் கல்லூரிப்பண், பண்டிதர் இ. வடிவேல் அவர்களால் ஆக்கப்பட்டது. கோணேஸ்வரா வித்தியாலயம், இந்துக்கல்லூரி ஆகிய இருபாடசாலைகளிலும் சிறு சிறு மாற்றங்களுடன் இப்பண்ணே பாடப்பட்டுவந்தது. பாடசாலைகள் இணைக்கப்பட்ட பின்னர் இரு பாடசாலைகளின் பண்களும் ஒன்றாக்கப்பட்டு சிறு மாற்றங்களுடன் தற்போது பாடப்பட்டு வருகிறது.  
*வாழ்க வாழ்கவே வாழ்க வாழ்கவே*  
*ஸ்ரீ கோணேஸ்வர இந்துக்கல்லூரி வாழ்கவே*  
*ஆதி அந்தம் இல்லாத ஆண்டவன் தெய்வம்*  
*அன்னையும் பிதாவும் எங்கள் முன்னறி தெய்வம்*  
*எண்ணோடு எழுத்தத்தனை ஈந்தவர் தெய்வம் -இனி*  
*என்றும் அவரையே பணிந்து இனிது வாழுவோம்*  
*நல்ல உள்ளம் வளர்ப்போம் உடல் உறுதி வளர்ப்போம்*  
*கலை கல்வி வளர்ப்போம் தூய செல்வம் வளர்ப்போம்*  
*நல்லவரை நாடி நிதம் நல்வழி நிற்போம் - எங்கள்*  
*நாட்டினிற்கே சேவை செய்து நாமும் வாழுவோம்*  
*முத்தமிழும் கற்று மேலை வித்தையும் கற்போம் - உயர்*  
*சத்தியமும் ஐக்கியமும் வாழ்வில் வளர்ப்போம்*  
*வித்தை தரும் கோணேஸ்வரா இந்து கல்லூரியின்*  
*உத்தமராம் ஆசிரியர் தமை மதிப்போம்*
# தாவீது சல்மன்

**தாவீது தீன் சல்மன் (David Dean Shulman)** இந்திய மொழிகளைப் பற்றி நன்கு அறிந்த முதன்மை இந்தியவியலாளர்களுள் ஒருவர். இவர் தென்னிந்தியாவின் வரலாறு, இந்திய பாடலமைப்புகள், இசுலாமியத் தமிழ், திராவிட மொழிகள், கருநாடக இசை ஆகிய பல்வேறு
துறைகளில் ஆய்வு மேற்கொண்டார். சமூக நலவிரும்பியும், மனிதவியல் ஆய்வாளரும் ஆவார். எபிரேய மொழியில் பாடல்களை எழுதியுள்ளார். யெரூசலேமில் உள்ள எபிரேயப் பல்கலைக்கழகத்தில் இந்தியவியல் துறையிலும், இந்திய, ஈரானிய ஆய்வுத்
துறைகளிலும் பேராசிரியராகப் பணியாற்றுகிறார். தென்னிந்தியா தொடர்பான இறை நம்பிக்கை, கோயில்கள் பற்றிய பல நூல்களை எழுதியுள்ளார். எபிரேயம், ஆங்கிலம் ஆகிய இருமொழிகளையும் நன்கறிந்த இவர், தமிழ், சமற்கிருதம், இந்தி, கிரேக்கம், உருசிய மொழி, பிரெஞ்சு, இடாய்ச்சு, அரபி, பாரசீக மொழி, மலையாளம் ஆகிய மொழிகளைக் கற்றுணர்ந்தவர், எய்லீன் லெந்துமன் என்னும் பெண்ணைத் திருமணம் செய்து கொண்டார். இவருக்கு எவியடர், மிக்கைல், ஏதன் என்ற மூன்று மகன்கள் உள்ளனர்.
# விக்கிப்பீடியா:முதற்பக்கக் கட்டுரைகள்/டிசம்பர் 9, 2012

**இறுதி இராவுணவு** என்பது இயேசு கிறிஸ்து துன்பங்கள் அனுபவித்து, சிலுவையில் உயிர்துறந்ததற்கு முந்திய இரவில் அவர்தம் சீடர்களோடு அருந்திய விருந்தை மையப்பொருளாகக் கொண்டு லியொனார்டோ டா வின்சி என்னும் புகழ்பெற்ற இத்தாலிய ஓவியர் வரைந்த தலைசிறந்த சுவரோவியம் ஆகும். லியொனார்டோ டா வின்சிக்குப் புரவலராக இருந்த லுடோவிக்கோ ஸ்போர்சா என்னும் மிலான் குறுநில ஆளுநரும் அவர்தம் மனைவி பெயாட்ரீசு தெசுதே என்பவரும் கேட்டுக்கொண்டதற்கு இணங்கி, டா வின்சி இச்சுவரோவியத்தை வரைந்தார். யோவான் நற்செய்தியில் இயேசு தம் சீடர்களோடு இறுதி முறையாக உணவு அருந்திய நிகழ்ச்சி பற்றி விவரிக்கும் காட்சியை அடிப்படையாகக் கொண்டு டா வின்சி இந்த ஓவியத்தை உருவாக்கினார். இயேசு அந்த இறுதி இராவுணவின்போது நற்கருணை விருந்தை ஏற்படுத்தினார் என்று கிறித்தவர்கள் நம்புகின்றனர். எனவே இந்த இறுதி இராவுணவு "ஆண்டவரின் திருவிருந்து" என்றும் அழைக்கப்படுகிறது. **மேலும்...**
---  
**ராம் மனோகர் லோகியா** அரசியல் தத்துவங்களில் ஒன்றான பொதுவுடைமைத் தத்துவத்தை இந்தியருக்கேற்ற வகையில் மாற்றி அமைத்தவர்; வெள்ளையனே வெளியேறு உள்ளிட்ட இந்திய விடுதலைப் போராட்டங்களில் பங்கேற்றவர். இந்தியப் பொதுவுடைமை அரசியல்வாதிகளின் ஆசானாக மதிக்கப்படுபவர். புரட்சிகரமான சிந்தனையாளர்.' பிரஜா சோஷலிஸ்ட் கட்சி'யின் பொதுச்செயலாளராகப் பணியாற்றியவர்; *உலக அரசு* குறித்த சிந்தனைகளை வெளிப்படுத்தியவர். பெர்லின் பல்கலைக்கழகத்தில் டாக்டர் பட்டம் பெற்ற லோகியா பொது வாழ்க்கைக்காகத் திருமணம் செய்து கொள்ளாமல் கடைசிவரை மக்கள் பணிக்காகத் தன்னை ஒப்படைத்துக்கொண்டவர். தனது பத்தாவது வயதிலேயே தந்தையுடன் சேர்ந்து சத்தியாகிரகத்தில் ஈடுபட்டார் ராம் மனோகர் லோகியா.**மேலும்**
# விக்கிப்பீடியா:முதற்பக்கக் கட்டுரைகள்/டிசம்பர் 16, 2012

**பழந்தமிழ் இசை** என்பது தமிழரின் மரபு வழியான மிகப் பழமையான இசைச் செல்வமாகும். சங்கத்தமிழானது இயல், இசை, நாடகம் என மூன்று வகையாகும். இதில் இசை என்பது தமிழிசையாகும். பழந்தமிழ் மக்கள் வேறு இன மக்களுடன் நெருங்கிய தொடர்பு கொள்வதற்கு முன்பே இசையும் அதோடு இணைந்த கூத்தும், இசை, கூத்து ஆகியவற்றின் கலை நுட்பங்களை விளக்கும் இலக்கணத் தமிழ் நூல்களும் எழுந்தன. இசையைத் தொழிலாக கொண்ட மக்கள் உபயோகப்படுத்தும் இசைக்கருவிக்குப் பறை என்றும், இன்பமாக பொழுது போக்கும் மக்கள் பயன்படுத்தும் இசைக்கருவி யாழ் என்றும் தொல்காப்பியத்தில் இருவகை இசைக்கருவிகளைப் பற்றிக் குறிப்பிடுகிறார் தொல்காப்பியர். பண்டைநாளில், நரம்புக் கருவியாகிய யாழினை அடிப்படையாகக் கொண்டே பண்களும் அவற்றின் திறங்களும் ஆராய்ந்து வகைப்படுத்தப்பட்டன. **மேலும்...**
---  
**சிங்கப்பூர்** அல்லது அதிகாரபூர்வமாக **சிங்கப்பூர் குடியரசு** தென்கிழக்காசியாவில் உள்ள ஒரு தீவு நாடு. மலேசியத் தீபகற்பத்தின் தென் முனையில் அமைந்துள்ளது. ஜொகூர் நீர்ச்சந்தி இதனை மலேசியாவிடமிருந்து பிரிக்கிறது. தெற்கில் சிங்கப்பூர் நீர்ச்சந்தி இந்தோனேசியாவின் ரியாவு தீவுகளைப் பிரிக்கின்றது. மிகக்குறைவான அளவிலேயே மழைக்காடுகள் உள்ளன. ஆனாலும் நிலச்சிரமைப்பு மூலம் மேலதிக நிலங்கள் வளர்ச்சிக்காக உருவாக்கப்பட்டுள்ளன. மிகவும் சிறிய பரப்பளவு கொண்ட சிங்கப்பூர், தென்கிழக்காசியாவில் மிகச்சிறிய நாடாகும். ஐக்கிய அமெரிக்கா, நிப்பான், ஐரோப்பா ஆகியவற்றின் 7,000க்கும் மேற்பட்ட பன்னாட்டு நிறுவனங்களின் கிளைகளும் 1500 சீன, இந்திய நிறுவனங்களின் கிளைகளும் இங்குள்ளன. இந்தியாவின் இரண்டாவது பெரிய அன்னிய முதலீட்டாளர் சிங்கப்பூராகும். **மேலும்...**
# ராபுள்

திரபுள் (truffle) என்பது புவிப்பாழ்தளப் பழ உடல்தரும் காளானாகும். இது அசுக்கோமைசீட்வகைப் பூஞ்சையாகும். இது கிழங்கு பேரினத்தைச் சேர்ந்ததாகும். கிழங்குவகைப் பேரினம் மட்டுமன்றி, *ஜியோபோரா*, *பெழிசா*, *காயிரோமைசெசு*, *இலியூகாஞ்சியம்* ஆகிய பேரினங்களும் திரபுள் (truffle) வகையில் அடங்குவதோடு, இதில் நூற்றுக்கணக்கான பயிரிடும்வகைகள் அமைகின்றன. . திரபுள்சார் பேரினங்கள் பிழிசோமைசீட்டுகள் குடும்பத்தில் பிழிசேல்சு வரிசையில் அடங்குகின்றன. இரிழோபோகோன், குளோமசு போன்ற திரபுள்சார் பேரினங்கள் பிழிசேல்சு வரிசையில் அமைவதில்லை. திரபுள் வேர்ப்பூஞ்சை ஆகையால் இது மரவேர்ப் பகுதியிலேயே காணப்படும். விதைத்தூள் பரவல் பூஞ்சையுண்ணிகளால் நிறைவேற்றப்படுகிறது. இந்த பூஞ்சைகள் ஊட்டச் சுழற்சியிலும் வறட்சி தாங்குதிறனிலும் கணிசமான சுற்றுச்சூழல் பாத்திரம் வகிக்கின்றன.  
சில காளான்களின் பழம்தரும் உடல் அதிக விலையுடைய உணவாகும். இது "சமையற்கட்டின் வைரம்" எனத் திரபுளைப் பிரெஞ்சு சமையல் வல்லுனர் ழீன் ஆந்தெல்மே பிரிலாத்து-சவாரின் குறியுள்ளார். உண்ணத்தக்க திரபுள் பிரெஞ்சு உணவுகளில் உயர் மதிப்புடைய உணவாகும். இது இத்தாலிய, குரோழ்சிய, சுலோவீன, ஆட்டோமன், நடுவண் கிழக்கு, எசுபானிய, பன்னாட்டு உணவுகளிலும் மிகவும் உயர்மதிப்பு வாய்ந்துள்ளது. திரபுள் பயிரிட்டும் இயற்கையாகவும் அறுவடை செய்யப்படுகிறது.
# ராபுள்

## வேர்ச்சொல்லியல்

* திரபுள் (truffle)* என்பது "வீக்கம்" அல்லது "திரள்" எனப் பொருள்படும் இலத்தீனச் சொல்லாகிய என்பதில் இருந்த் வந்த தாகும். பிறகு இது * தியூஃபெர் (tufer)* எனவாகி, பின்வரும் பல்வேறு ஐரோப்பிய மொழிச் சொற்களாகியது: டேனியம் , டச்சு , ஆங்கிலம் *திரபுள் (truffle)*, பிரெஞ்சு , செருமானியம் , கிரேக்கம் τρούφα *திருஃபா (trúfa)* இத்தாலியம் , போலிழ்சு , உரொமானிய மொழி , எசுபானியம் , சுவீடியம் .  
செருமானியச் சொல்லாகிய ("உருளைக்கிழங்கு (potato)") இத்தாலியச் சொல்லான திரபுள்( truffle) என்பதில் இருந்து புறத்தோற்ற ஒற்றுமையால் உருவாகியது. பாரசீகச், சொற்களாகிய வும் வும் இணைபெயர்களாகும். டியூபெரா இலத்தீனச் சொல்லுக்கு நெருங்கிய தாகும்.
# ராபுள்

## வரலாறு

### தொல்பழங் காலம்

திரபுள்கள் பற்றிய முதல் குறிப்பு சுமேரியப் பகைவராகிய அமோரைட்டுகளின் (மூன்றாம் ஊர் பேரரசு, கிமு20 ஆம் நூற்றாண்டு) உணவுப் பழக்கங்கள் சார்ந்த புதிய சுமேரியக் கல்வெட்டுக் குறிப்புகளில் கிடைத்தது. பீன்னர் கிமு நான்காம் நூற்றாண்டு தியோபிரசுட்டசு எழுத்துகளில் கிடத்தது. செவ்வியற் காலத்தில் இதன் தோற்றம் குறித்த எண்னங்கள் மருளூட்டுவன எனப் பலர் குறிப்பிடுகின்றனர்; புளூடார்க்கும் பிறரும் இவை மின்னல், வெதுவெதுப்பு, நீரால் மண்ணில் விளைந்தனவாக எண்ணுகின்றனர்; ஜுவேனா என்பவர் இடியும் மழையும் இவற்றை உருவாக்கியதாக எண்ணுகிறார். சிசெரொ இவற்றைப் புவியின் குழந்தைகள் என்கிறார்; ஆனாலும் டயோசுகோரிடசு இவை கிழங்கு வேர்களே என எண்ணுகிறார்.  
பண்டையச் செவ்வியற் காலத்தில் உரோம் நாடும் திராசியாவும் மூவ்கைத் திரபுள்களை இனங்கண்டுள்ளனர். அவை, டியூபெர் மெலனோசுபோரம், யியூபெர் மாக்னிஃபிகானசு, டியூபெர்ர் மாக்னேட்டம் என்பனவாகும். ஆனால் உரோம் நட்டவர் இதைப் பயன்படுத்தாமல், மாற்றாக பல்வேறு பூஞ்சைகளை (தெர்ஃபெசு அல்லது பாலைநிலத் திரபுள் போன்றவற்ரை) பயன்படுதினர். இவை பண்டைய காலத்தில் குறைந்த வறட்சி நிலவிய நெய்தல் காலநிலை வாய்ந்த இலெசுபோசு, கார்த்தெகு, இலிபியா ஆகிய நாடுகளில் இருந்து உரோம் நாட்டுக்கு வந்துள்ளன."/> ஆனால் இவற்றின் பொருள்கள் வெளிர்சிவப்பு இழையூடிய (உரோசா நிறம் கலந்த) வெண்ணிறத்தில் அமைகின்றன. திரபுள்களைப் போலன்றி, திரெபெசு அருகிய மணமே பெற்றுள்ளது. திரெபெசு சூழலில் இருந்து நறுமணத்தை உறிஞ்சும் தன்மை பெற்றுள்ளதால், உரோமர் இதை மணம் ஏந்தியாகவே பயன்படுத்தினர். உண்மையில், பண்டைய உரோம உணவுகள் பல கார, மணப்பொருட்களை பயன்படுத்தியதால், அச்சூழலில் திரெபெசு கலப்பு உகந்ததாக இருந்துள்ளது.
# சங்கற்ப நிராகரண உரை

**சங்கற்ப நிராகரண உரை** என்பது 16ஆம் நூற்றாண்டின் கடைப்பகுதியில் தோன்றிய உரை நூல். சங்கற்ப நிராகரணம் என்னும் நூல் சைவ சித்தாந்த உட்பிரிவுகளை மறுக்கும் நூல். இதில் உள்ள 474 குறள் வெண்பாக்களுக்கு எழுதப்பட்ட உரையினைக் கொண்டது இந்த நூல்.
ஞானப்பிரகாச தேசிகன் என்பவர் இந்த உரைநூலின் ஆசிரியர். இவர் காவிரி நாட்டினர்.  
தேவாரம், திருவாசகம், திருவிசைப்பா, காரைக்கால் அம்மையார் பாடல்கள், நக்கீரர் அந்தாதி ஆகிய நூல்களுள்ள பாடல்களை இவர் மேற்கோள் பாடல்களாகக் காட்டியுள்ளார்.
# சங்கற்ப நிராகரண உரை

## எடுத்துக்காட்டு

:ஒரு புடவையை ஒருத்தன் ஓரோர் இழையாக நாளிலே பிடுங்கிப் பிடுங்கிப் போட்ட பின்பு அந்தப் புடவை இல்லையாய்ப் போன தன்மை போல பிரபஞ்சமாகிற பொய்யையும் பிருதிவி முதலாகக் கொண்டு இது நானல்ல, இது நானல்ல என்று நேகி பண்ணு.
இந்த நூல் வெளிவந்த பதிப்புகள் மூன்று. கொன்றைமாநகரம் சண்முகசுந்தர முதலியார், காஞ்சி நாகலிங்க முனிவர் ஆகியோர் பதிப்புகள் முதலில் வெளிவந்தன. பின்னர் அனவரத வினாயகம் பிள்ளை பார்வையில் சைவ சித்தாந்த சமாஜம் வெளியிட்ட 1934, 1940 பதிப்புகள் சிறப்பு மிக்கவை.
# சங்கற்ப நிராகரண உரை

## கருவிநூல்

- மு. அருணாசலம், தமிழ் இலக்கிய வரலாறு, பதினாறாம் நூற்றாண்டு, மூன்றாம் பாகம், பதிப்பு 2005
# கிமு 1-ஆம் நூற்றாண்டு

நிகழ்ந்த அரசியல் குழப்ப நிலைகளின் ஒரு காட்சி]]
**கி.மு. 1-ஆம் நூற்றாண்டு** (*1st century BC*) அல்லது **கி.மு. கடைசி நூற்றாண்டு**, என்பது கி.மு. 100-ஆம் ஆண்டின் முதலாவது நாளில் தொடங்கி கி.மு. 1-ஆம் ஆண்டின் கடைசி நாளில் முடிவடைந்த நூற்றாண்டைக் குறிக்கும். அனோ டொமினி முறையில் சுழிய ஆண்டு நடைமுறையில் இருக்கவில்லை. இதற்கடுத்ததாக வரும் நூற்றாண்டு கி.பி. 1-ஆம் நூற்றாண்டு ஆகும். வானியல் ஆண்டு இலக்க முறையில் கழித்தற் குறி பயன்படுத்தப்படுகிறது, இதன் படி "*கி.மு.&nbsp;2*" என்பது "*ஆண்டு&nbsp;-1*" ஐக் குறிக்கும். கி.மு. 1-ஆம் நூற்றாண்டு ஒலோசீன் நாட்காட்டியில் இது 9,901 முதல் 10,000 ஆண்டுகள் வரையான காலப்பகுதியைக் குறிக்கும், அதாவது 99-ஆவது நூற்றாண்டு எனப்படும்.  
இந்நூற்றாண்டுக் காலப்பகுதியில் நடுநிலக் கடல் பகுதியைச் சுற்றவுள்ள நிலப்பகுதிகள் உரோமர் ஆட்சியின் கீழ் வந்தன. இவை நேரடியாக பேரரசின் ஆளுநர் ஆட்சியின் கீழோ அல்லது உரோமர்களால் நியமிக்கப்பட்ட அரசரர்களாலோ ஆளப்பட்டன. உரோமக் குடியரசு படையெடுப்புகளாலும் பிற நாட்டுக் கூட்டணிகளாலும் அளவில் பெருகியதால், குடியரசு நிருவாக முறை நீர்த்துப் போனது. உள்நாட்டுப் போர் மூழ்வது வழக்கமானது. இந்நூற்றாண்டின் இறுதியில் தொடர்ச்சியாகப் பல உள்நாட்டுப் போர்கள் நிகழ்ந்தன. இறுதியில் யூலியசு சீசர், மார்க் அந்தோனி, அகஸ்ட்டஸ் போன்ற உறுதி மிக்கவர்களின் கையில் பேரரசு சிக்கியது. அகஸ்ட்டஸ் பேரரசராகத் தன்னை அறிவித்துக் கொண்டார். குடியரசு கலைக்கப்பட்டு உரோமைப் பேரரசு உருவானது. இது வரலாற்றில் உரோமைப் புரட்சி எனக் கூறப்படுகிறது. கிறித்தவத்தின் முக்கிய நபரான இயேசு கிறிஸ்துவின் பிறப்பும் இந்நூற்றாண்டின் இறுதியிலேயே இடம்பெற்றது.  
கீழைத்தேய நாடுகளில், ஆன் அரசமரபின் வீழ்ச்சி ஆரம்பமானது. இந்நூற்றண்டின் இறுதி அரைப்பகுதியில் சீனாவின் அரசியலில் குழப்ப நிலையே காணப்பட்டது.
# கிமு 1-ஆம் நூற்றாண்டு

## நிகழ்வுகள்

- கிமு 81: சூலா உரோம நாட்டின் அரசனாக நியமிக்கப்பட்டான். பல சீர்திருத்தங்களை இவன் அறிவித்தான்.
- கிமு 73: மற்போர் வீரன் ஸ்பாட்டகஸ் தலைமையிலான கிளர்ச்சி இடம்பெற்றது.
- கிமு 63: உரோமைக் குடியரசின் ஆட்சியாளன் பொம்பெய் எரூசலேமைக் கைப்பற்றினான்.
- கிமு 44: யூலியசு சீசர் கொல்லப்பட்டார்.
- கிமு 31: அகஸ்ட்டஸ் தலைமையிலான படைகள் மார்க் அந்தோனி, ஏழாம் கிளியோபாட்ராவின் படைகளைத் தோற்கடித்தன.
- கிமு 27: அகஸ்ட்டஸ் உரோமைப் பேரரசின் முதலாவது பேரரசனாக நியமிக்கப்பட்டான்.
- கிமு 6 – கிமு 4 (அண்): இயேசு கிறிஸ்து பிறப்பு.
# கிமு 1-ஆம் நூற்றாண்டு

## முக்கிய நபர்கள்

- அகஸ்ட்டஸ், உரோமைப் பேரரசன்
- ஏழாம் கிளியோபாட்ரா, எகிப்திய அரசி
- முதலாம் ஹெரொட், யுடேயா அரசன்
- ஓராசு, உரோமைக் கவிஞர்
- இயேசு கிறிஸ்து
- யூலியசு சீசர், உரோம இராணுவத் தலைவன், அரசியல்வாதி
- மார்க்கஸ் விட்ருவியஸ் பொல்லியோ, உரோம எழுத்தாளர், கட்டடக் கலைஞர்
- ஆவிட், உரோமக் கவி
- வேர்ஜில், உரோமக் கவி
- ஸ்பாட்டகஸ், மற்போர் வீரன்
- சிமா சியான், சீன வரலாற்றாளர்
# கிமு 1-ஆம் நூற்றாண்டு

## கண்டுபிடிப்புகள்

- சூரியமரு சீனர்களால் முதற்தடவையாக அவதானிக்கப்பட்டது.
- முதலாவது குவிமாடம் உரோமர்களால் அமைக்கப்பட்டது.
- கண்ணாடியூதுதல் உரோமை சிரியாவில் கண்டுபிடிக்கப்பட்டது.
# வஞ்சிக்கப்படும் மலேசிய தமிழ் கல்வி போராடும் மக்கள் (நூல்)

**வஞ்சிக்கப்படும் மலேசிய தமிழ் கல்வி போராடும் மக்கள்** எனப்படுவது மலேசியாவில் தமிழ்வழிக் கல்வி, தமிழ்ப் பள்ளிகள், தமிழர் கல்வி தொடர்பாக முன்னெடுக்கப்படும் எதிர்ப்புப் போராட்டங்கள் பற்றிய ஒர் ஆய்வு நூல் ஆகும். இதனை முருகைய்யன் வரதராசு எழுதியுள்ளார். மலேசியாவில் தமிழ் கல்வி எதிர்நோக்கியுள்ள பல்வேறு சிக்கல்களையும், அவற்றை எதிர்த்து மக்கள் முன்னெடுத்துவரும் எதிர்ப்புப் போராட்டங்களையும் இந்நூல் விவரிக்கிறது.
# எஸ்டேட் பாய்ஸ்

**எசுரேற் போய்சு** (ஆங்கிலம்: Estate Boys; தமிழில்: தோட்டப் பையன்கள்) என்பது ஒரு தமிழ் இயங்குபடத் தொடர் ஆகும். இது மலேசியாவில் உருவாக்கப்பட்டு மலேசியாவில் ரேடியோ ரெலிவிசன் மலேசியா (Radio Televisyen Malaysia) அலைவரிசையில் சனவரி 2013 இல் ஒளிபரப்படவுள்ளது. 13 தொடர்கள் உள்ள இந்த இயங்குபடமே மலேசியாவில் உருவாக்கப்பட்ட முதல் இயங்குபடம் ஆகும்.
# 1775

**1775** (**MDCCLXXV**) கிரெகொரியின் நாட்காட்டியில் ஒரு ஞாயிற்றுக்கிழமையில் ஆரம்பமான ஒரு சாதாரண ஆண்டு. பழைய யூலியன் நாட்காட்டியில் வியாழக்கிழமையில் ஆரம்பமான ஒரு சாதாரண ஆண்டாகும்.
# 1775

## நிகழ்வுகள்

இவ்வாண்டில் ஏப்ரல் 19 இல் அமெரிக்கப் புரட்சி ஆரம்பமானது. சியார்ச் வாசிங்டன் படைத்துறைத் தளபதியாக நியமிக்கப்பட்டார். 13 குடியேற்றங்கள் தமது விடுதலையை அறிவிக்கவில்லை. பிரித்தானிய அரசும், அமெரிக்க அரசும் தனித்தன்யே சட்டங்களை இயற்றின. ஆகத்து 23 இல் இங்கிலாந்தின் மூன்றாம் ஜார்ஜ் மன்னர் அமெரிக்கக் குடியேற்றங்கள் கிளர்ச்சியில் ஈடுபடுவதை நாடாளுமன்றத்தில் நவம்பர் 10 இல் அறிவித்தார்.  
ஜேம்ஸ் வாட் நீராவி இயந்திரத்தை வெற்றிகரமாக உருவாக்கி அறிவியல் முன்னேற்றத்திற்கு வழிவகுத்தார். பெரியம்மை நோய் அமெரிக்காவின் நியூ இங்கிலாந்து பிரதேசத்தில் பரவியது. பெரியம்மைக்கு எட்வர்ட் ஜென்னர் தடுப்பு மருந்து கண்டுபிடித்தார்.  
- ஜனவரி 17 - கப்டன் ஜேம்ஸ் குக் தெற்கு யோர்சியா மற்றும் தெற்கு சண்ட்விச் தீவுகளை பெரிய பிரித்தானியாவுக்காகக் கைப்பற்றினான்.
- ஆகஸ்டு 29 - செப்டம்பர் 12 - தென் கரொலைனா முதல் நோவா ஸ்கோசியா வரை சூறாவளி தாக்கியதில் 4,170 பெர் கொல்லப்பட்டனர்.
- ஆங்கிலேய-மராட்டியப் போர்கள்: பிரித்தானியருக்கும் மரதர்களுக்கும் இடையில் முதலாவது போர் இடம்பெற்றது.
- பெரிய பிரித்தானியாவில் தொழிற் புரட்சி.
# 1775

## பிறப்புகள்

- ஜனவரி 27 - பிரீடரிக் ஷெல்லிங், செருமனிய மெய்யியலாளர் (இ. 1854)
- டிசம்பர் 16 - ஜேன் ஆஸ்டின், ஆங்கில எழுத்தாளர் (இ. 1817)
# வாதநோய்க்காரணி

விமென்டின் எதிர்ப்பான்களைக் (anti-MCV) கூட்டாகக் கண்டறியும் சோதனை]]
**வாதநோய்க்காரணி** (Rheumatoid factor; RF) என்பது முடக்குவாத நோயில் பொதுவாகக் காணப்படும் தன்னெதிர்ப்பு எதிர்ப்பான்களைக் (ஒரு உயிரினத்தின் சொந்த திசுக்களுக்கெதிரான எதிர்ப்பான்கள்) குறிக்கும். இவை, எதிர்ப்பான்-ஜி (IgG) யின் படிகவடிவமாகும் துண்டுடன் (Fc) இணையும் எதிர்ப்பான்களைக் குறிக்கும். வாதநோய்க்காரணியும், எதிர்ப்பான்-ஜி யும் இணைந்து உருவாக்கும் எதிர்ப்பி இணைவுகள் (Immune Complexes) நோய்நிகழ்முறைகளில் பங்களிக்கலாம்.  
வாதநோய்க்காரணிகள் மீக்குளிர் கோளப்புரதங்களாகவும் (இரத்த மாதிரிகளை குளிரூட்டும்போது வீழ்படிவமாகும் எதிர்ப்பான்கள்) இருக்கலாம்; இவை, இரண்டாம்வகை [பல்லிணை எதிர்ப்பான்-ஜி (polyclonal IgG)-யுடன் இணையும் ஓரிணை எதிர்ப்பான்-எம் (monoclonal IgM)] அல்லது மூன்றாம்வகை (பல்லிணை எதிர்ப்பான்-ஜி யுடன் இணையும் பல்லிணை எதிர்ப்பான்-எம்) மீக்குளிர் கோளப்புரதங்களாக (cryoglobulins) இருக்கலாம்.  
வாதநோய்க்காரணிகள் எதிர்ப்பான்களின் எந்தவொரு ஒரினவகையைச் சார்ந்ததாகவும் இருக்கலாம்: எதிர்ப்பான்-ஏ (IgA), எதிர்ப்பான்-ஜி, எதிர்ப்பான்-எம் (IgM), எதிர்ப்பான்-ஈ (IgE), எதிர்ப்பான்-டி (IgD).
# வாதநோய்க்காரணி

## வெளியிணைப்புகள்

- MedlinePlus on RF
- Labtestsonline page on RF
# சசிவர்ண போதம்

**சசிவர்ண போதம்** என்பது மோகவதைப் பரணி என்னும் நூலின் ஒரு பகுதி. **மோகவதைப் பரணி** தத்துவராயர் நூல்களில் ஒன்று. காலம் 15ஆம் நூற்றாண்டு. பரணி நூலில் இது பேய்களுக்குத் தேவி கூறியதாக வருகிறது.  
சசிவர்ண போதம் தனி நூலாகப் பல பதிப்புகள் வெளிவந்துள்ளன. வேதாந்தம் கற்போர் முதலில் இதனைக் கற்பது வழக்கமாக இருந்துவந்தது.  
சூத சங்கிதை என்னும் வடநூலில் முத்திக்காண்டத்தில் கூறப்படும் செய்திகளை இது தன்னகத்தே கொண்டது. அந்நூலில் பரமேசுவரன் திருமாலுக்குச் சசிவர்ணன் கதையைச் சொல்வதாக அது வருகிறது. குருசேவையின் மகிமையை விளக்குவது.  
சமசுகிருத மொழியில், **சசிவர்ணன்** எனில் வெள்ளை நிறம் கொண்டவன். *போதம்* எனில் ஞானம் எனப்பொருள். பாக எக்கியன் என்னும் அந்தணனின் மகன். எல்லா வகையான தீய செயல்களையும் செய்து நோயுற்று உழன்றான். தந்தை முயற்சியால் நல்ல குருவிடம் அருளுரை(உபதேசம்) பெற்று நல்லவனாகி வீடுபேறு அடைந்தான்.  
பரணி நூலின் பகுதி ஆதலால் பாடல்கள் தாழிசைகளாக அமைந்துள்ளன. இதன் 30 பாடல்கள் 17ஆம் நூற்றாண்டில் எழுதப்பட்ட விருதாசல புராணம் என்னும் நூலின் இறுதிப் பகுதியில் சேர்க்கப்பட்டுள்ளன.
# சசிவர்ண போதம்

## கருவிநூல்

- மு. அருணாசலம், தமிழ் இலக்கிய வரலாறு, பதினைந்தாம் நூற்றாண்டு, பதிப்பு 2005.
# மன்னார்கோயில்

**மன்னார்கோயில்** (ஆங்கிலம்:Mannarkovil) இந்தியாவின் தமிழ்நாடு மாநிலத்தில் அமைந்துள்ள திருநெல்வேலி மாவட்டம், அம்பாசமுத்திரம் வட்டத்தில் இருக்கும் ஒரு ஊர் ஆகும்.
# மன்னார்கோயில்

## வரலாறு

பொ. ஆ. 10 ஆம் நூற்றாண்டில் சோழர் ஆட்சிக் காலத்தில் அந்தணர்களுக்கு இந்த ஊர் தானமாக அளிக்கப்பட்டது. அப்போது இந்த ஊர் *இராசராச சதுர்வேதி மங்கலம்* என அழைக்கப்பட்டது.
# மன்னார்கோயில்

## இவ்வூரின் சிறப்பு

ராஜகோபாலசாமி, வேதநாராயணப்பெருமாள் எனும் பெயர் கொண்டு விஷ்ணு, கோயில் கொண்ட திருத்தலம் இது.
தாமிரபரணி, கருணா ஆறு ஆகிய இரு ஆறுகளுக்கு இடையே அமைந்துள்ளது 1000 ஆண்டுகள் பழமை வாய்ந்த ராஜகோபாலசாமி குலசேகரப் பெருமாள் கோயில். குலசேகர ஆழ்வார் இத்தலத்தில் தனது வாழ்வின் இறுதி 30 ஆண்டுகள் இக்கோவிலில் பெருமாளுக்கு சேவை செய்து வாழ்ந்திருந்தார்.
# சிந்து மேனன்

**சிந்து மேனன்**என்பவர் ஓர் இந்தியத் திரைப்பட நடிகை ஆவார். இவர் தெலுங்கு, கன்னடம், மலையாளம், தமிழ் ஆகிய மொழித் திரைப்படங்களில் நடித்துள்ளார். குழந்தை நடிகையாக *ராஷ்மி* என்னும் கன்னடத் திரைப்படத்தில் நடித்ததன் மூலம் அறிமுகமானார்.
# சிந்து மேனன்

## இளம்பருவம்

சிந்து கர்நாடகத்தின் பெங்களூரில் மலையாளக் குடும்பத்தில் பிறந்து வளர்ந்தவர். இவர் தம்பி, கார்த்திக் கன்னட வானொலியில் நிகழ்ச்சித் தொகுப்பாளராகப் பணியாற்றினார்.. சிந்து மலையாளம், தமிழ், கன்னடம், ஆங்கிலம், தெலுங்கு, இந்தி ஆகிய மொழிகளை சரளமாகப் பேசக் கூடியவர்.. இளம்வயதிலேயே பரதநாட்டியம் கற்றவர்.
# சிந்து மேனன்

## திரைப்படங்கள்

| 1994 | *ராஷ்மி* | கன்னடம் | குழந்தை நடிகை |  |
| --- | --- | --- | --- | --- |
| 1999 | *பிரேமா பிரேமா பிரேமா* | கன்னடம் |  |  |
| 2001 | *பத்ராச்சலம்* | தெலுங்கு | மகாலட்சுமி |  |
| *உத்தமன்* | மலையாளம் | கவுரி |  |  |
| *சமுத்திரம்* | தமிழ் | துர்க்கா |  |  |
| *ஆகாசத்திலே பறவைகள்* | மலையாளம் |  |  |  |
| *ஈ நாடு என்னலேவரே* | மலையாளம் |  |  |  |
| 2002 | *கடல் பூக்கள்* | தமிழ் |  |  |
| *யூத்* | தமிழ் | அருணா |  |  |
| *நந்தி* | கன்னடம் |  |  |  |
| *திரிநேத்ரம்* | தெலுங்கு |  |  |  |
| 2003 | *சிறீராமச் சந்திரலு* | தெலுங்கு |  |  |
| *இன்ஸ்பெக்டர்* | தெலுங்கு | சிவானி |  |  |
| *ஆடந்தே அதோ டைப்* | தெலுங்கு |  |  |  |
| *குஷி* | கன்னடம் |  |  |  |
| *மிஸ்டர் பிரம்மச்சாரி* | மலையாளம் | செவ்வந்தி |  |  |
| 2004 | *தர்மா* | கன்னடம் |  |  |
| *வேஷம்* | மலையாளம் | வேணி |  |  |
| 2005 | *தொம்மனும் மக்களும்* | மலையாளம் | ஷீலா |  |
| *ஜ்யேஷ்டா* | கன்னடம் | சிறப்புத் தோற்றம் |  |  |
| *ராஜமாணிக்கம்* | மலையாளம் | ராணி ரத்தினம் |  |  |
| 2006 | *புலிஜன்மம்* | மலையாளம் | ஷாநாஸ் / வெள்ளச்சி |  |
| *பதாகா* | மலையாளம் | நமீதா |  |  |
| *அனுவாதமில்லாதே* | மலையாளம் | நீனா |  |  |
| *வாஸ்தவம்* | மலையாளம் | விமலா |  |  |
| 2007 | *டிடெக்டிவ்* | மலையாளம் | ரேஷ்மி |  |
| *ஸ்கெட்ச்* | மலையாளம் | லெட்சுமி |  |  |
| *ஆயுர் ரேகா* | மலையாளம் |  |  |  |
| *சந்தாமாமா* | தெலுங்கு | மகா ராணி |  |  |
| 2008 | *ரெயின்போ* | தெலுங்கு | கமலா |  |
| *பகல் நக்ஷத்ரங்கள்* | மலையாளம் |  |  |  |
| *யாரே நீ ஹுடுகி* | கன்னடம் |  |  |  |
| *ஆண்டவன்* | மலையாளம் | சிறீலேகா |  |  |
| *தவலம்* | மலையாளம் | கனகம் |  |  |
| *ட்வெண்டி 20* | மலையாளம் | பத்மினி மகிந்திரன் |  |  |
| 2009 | *சிதம்* | தெலுங்கு | கௌரி |  |
| *பார்ய ஒன்னு மக்கள் மூன்னு* | மலையாளம் |  |  |  |
| *ரகஸ்ய போலிசு* | மலையாளம் |  |  |  |
| *ஈரம்* | தமிழ் | ரம்யா | சிறந்த நடிகைக்கான விஜய் விருது, நியமனம் மட்டும் |  |
| 2011 | வைஷாலி | தெலுங்கு | வைஷாலி |  |
| 2012 | *பிரேமா பிலஸ்தோண்டி* | தெலுங்கு | பூஜா |  |
| *மஞ்சாடிக்குரு* | மலையாளம் | சுதா மேமா |  |  |
| *சுபத்ரா* | தெலுங்கு | சுபத்ரா | படப்பிடிப்பில் | } |
# சிராணி பண்டாரநாயக்கா

**சிராணி பண்டாரநாயக்கா** (*Shirani Bandaranayake*, **ஷிராணி பண்டாரநாயக்கா**, பிறப்பு: ஏப்ரல் 1958) இலங்கையின் 43 வது மீயுயர் நீதிமன்றத் தலைமை நீதிபதியாகப் பணியாற்றியவர். இவரே இலங்கையின் மீயுயர் நீதிமன்றத் தலைமை நீதிபதியாக பதவியேற்ற முதலாவது பெண்ணும் ஆவார். கொழும்பு பலகலைக்கழகத்தின் சட்ட பீடத்தின் தலைவராக இருந்த இவர் முதன் முறையாக 1996 ம் ஆண்டு மீயுயர் நீதிமன்றத்துக்கு நியமிக்கப்பட்டார். இவர் 2011 மே 18 இல் தலைமை நீதிபதியாக சனாதிபதி மகிந்த ராசபக்சாவால் நியமிக்கப்பட்டார். இவர் நாடாளுமன்றத்தில் சர்ச்சைக்குரிய முறையில் குற்றவியல் பிரேரணை நிறைவேற்றப்பட்டு, 2013, சனவரி 13 இல் அரசுத்தலைவர் மகிந்த ராசபக்சவினால் பதவியில் இருந்து நீக்கப்பட்டார் புதிய அரசுத்தலைவர் மைத்திரிபால சிறிசேன சிராணியின் பதவி நீக்கம் அரசமைப்புச் சட்டத்திற்கு முரணானது எனக் கூறி 2015 சனவரி 28 அன்று அவரை மீண்டும் 43வது தலைமை நீதிபதியாக நியமித்தார். இவர் 2015 சனவரி 29 அன்று அதிகாரபூர்வமாக ஓய்வு பெற்றார்.